b"\n_START_ARTICLE_\nCementiri de B\xc3\xa0scara\n_START_SECTION_\nDescripci\xc3\xb3\n_START_PARAGRAPH_\nRecinte de planta rectangular format per n\xc3\xadnxols correguts adossats als murs laterals i d'altres distribu\xc3\xafts al mig del recinte, organitzant l'espai en diversos carrers. L'\xc3\xbanic element destacable del conjunt \xc3\xa9s la porta d'acc\xc3\xa9s al recinte, rectangular, emmarcada per dues pilastres rectangulars i decorada amb diverses motllures horitzontals i verticals. A la part superior hi ha el nom i l'any de construcci\xc3\xb3, 1934, i est\xc3\xa0 rematada amb una cornisa motllurada. La porta \xc3\xa9s de ferro decorada. La tanca est\xc3\xa0 arrebossada i pintada de color marr\xc3\xb3, amb els elements decoratius emblanquinats."